als_Latn dik_Latn sag_Latn
Kryetarja e Komunës Mimoza Kusari-Lila, sot ka pritur për vizitë në Gjakovë, Ministrin e Zhvillimit Ekonomik të Republikës së Kosovës z. Blenard Stavilecin. Gjatë konferencës me media, kryetarja e komunës Kusari-Lila, ka thënë se me ministrin Stavileci, kemi biseduar për planet zhvillimore ekonomike, përkrahjen që do ta ketë komuna nga kjo ministri dhe Qeveria e Kosovës për projektet zhvillimore të Gjakovës. Ministria e Zhvillimit Ekonomik do të mbështes iniciativën për fillimin e punës në zonën e lirë ekonomike, të aeroportit, për ngrohtoren e qytetit, zgjerimin e rrjetit të ujësjellësit, dhe disa pika të përbashkëta të natyrës zhvillimore ekonomike.
Ministri Stavileci, ka thënë se Qeveria e Republikës së Kosovës dhe Ministria e Zhvillimit Ekonomik për agjendë kryesore kanë zhvillimin ekonomik të vendit, duke bërë projekte në dobi të përgjithshme shoqërore dhe duke identifikuar mundësitë për hartimin e projekteve të reja, që kanë si pikë synim punësimin e qytetarëve të Gjakovës dhe të Kosovës. “Ne do të jemi në përkrahje të vazhdueshme të projekteve zhvillimore ekonomike të Gjakovës, por edhe të komunave tjera të Kosovës”, ka thënë Stavileci. Kryetarja e Komunës Kusari-Lila, ka kërkuar nga ana e Ministrit të Zhvillimit Ekonomik mbështetjen dhe aprovimin sa më të shpejtë të dy kërkesave të Komunës së Gjakovës drejtuar Qeverisë së Republikës së Kosovës. Ajo ka identifikuar kërkesën e parë që ka të bëjë me formimin sa më të shpejtë të Bordit të AKP-së, që bordi të mundësoj krijimin e Zonës së Lirë Ekonomike, dhe si kërkesë të dytë, Kusari-Lila, ka prezantuar mundësinë që Komuna të merr në shfrytëzim pa të drejtë pronësie dhe shitje të tri Ndërmarrje në Gjakovë që do të shërbejnë në kompleksin ku do të ushtrohet veprimtaria ekonomike e Zonës së Lirë. Edhe ministri Stavileci ka premtuar që Gjakova do ta ketë mbështetje në këtë synim të saj që ka të bëjë me zhvillimin e Gjakovës dhe Rajonit. Stavileci ka shtuar se ne po punojmë edhe në ndryshimin e ligjeve që do të rezultojnë me lehtësira sa i përketë ushtrimit të bizneseve private sepse programi i qeverisë së Kosovës do të mbështetet në zhvillimin e sektorit privat.
Ministri Stavileci i shoqëruar nga kryetarja Kusari-Lila, ka vizituar edhe Qendrën BoneVet dhe Ngrohtoren e qytetit në Gjakovë ku është njoftuar nga afër me punën dhe veprimtarinë e tyre.
als_Latn als_Latn als_Latn